માત્ર દસ જ દિવસમાં ૨૦૦ કરોડ રૂપિયાનો બિઝનેસ કરનારી ફિલ્મ ‘ક્રિશ ૩’ના સુપરહીરો હૃતિક રોશન માટે એવી ધારણા માંડવામાં આવતી હતી કે હવે તે હવામાં ઊડતો હશે, પણ એવું સહેજ પણ નથી. હૃતિક આજે પણ જમીન પર છે અને એક ફિલોસૉફરના અંદાજમાં જ જીવી રહ્યો છે. ફિલ્મ સુપરહિટ થયા પછી ‘મિડ-ડે’ સાથે વાતચીત કરતી વખતે હૃતિક પોતાની તબિયતની સાથોસાથ પોતાની સફળતાની વ્યાખ્યા પણ અહીં વર્ણવે છે તો સાથોસાથ જિંદગી કઈ રીતે જીવવી જોઈએ એના વિશે પણ વાત કરે છે.